

แบบหนังสือเสนอเรื่องต่อคณะรัฐมนตรี
(ประเภทการแต่งตั้ง)

ที่ (ที่อยู่ของหน่วยงานของรัฐเจ้าของเรื่อง)

 ว/ด/ป

เรื่อง การแต่งตั้ง ...

เรียน เลขาธิการคณะรัฐมนตรี

อ้างถึง หนังสือสำนักเลขาธิการคณะรัฐมนตรีที่แจ้งมติคณะรัฐมนตรีเกี่ยวกับเรื่องที่จะเสนอในครั้งนี้ (ถ้ามี)

สิ่งที่ส่งมาด้วย ๑. หนังสือนายกรัฐมนตรี/รองนายกรัฐมนตรีให้ความเห็นชอบให้นำเสนอเรื่องต่อคณะรัฐมนตรี

 ๒. แบบข้อมูลประกอบการเสนอเรื่องการแต่งตั้งกรรมการผู้ทรงคุณวุฒิ

 ๓. แบบสรุปประวัติการเสนอเรื่องการแต่งตั้งกรรมการผู้ทรงคุณวุฒิ

 ๔. เอกสารประกอบอื่น (ถ้ามี) เช่น รายงานการประชุม, คำสั่ง, ระเบียบที่เกี่ยวข้อง

 ด้วย ... (ชื่อหน่วยงานของรัฐเจ้าของเรื่อง ... ขอเสนอเรื่อง ......... (ชื่อเรื่อง) ......... มาเพื่อคณะรัฐมนตรีพิจารณา โดยเรื่องนี้เข้าข่ายที่จะให้นำเสนอคณะรัฐมนตรีได้ตามพระราชกฤษฎีกาว่าด้วยการเสนอเรื่องและการประชุมคณะรัฐมนตรี พ.ศ. ๒๕๔๘ มาตรา ๔ (๑) ทั้งนี้ นายกรัฐมนตรี/รองนายกรัฐมนตรี (นาย.................) กำกับการบริหารราชการ...(ชื่อหน่วยงานของรัฐเจ้าของเรื่อง)... ได้เห็นชอบให้นำเรื่องดังกล่าว
เสนอคณะรัฐมนตรีด้วยแล้ว (โปรดแนบคำสั่งของนายกรัฐมนตรี/รองนายกรัฐมนตรีที่เป็นลายลักษณ์อักษร
เป็นสิ่งที่ส่งมาด้วย)

 ทั้งนี้ เรื่องดังกล่าวมีรายละเอียด ดังนี้

 **๑. เหตุผลความจำเป็นที่ต้องเสนอคณะรัฐมนตรี**

 ระบุเหตุผลที่แสดงถึงความจำเป็นที่ต้องนำเรื่องดังกล่าวเสนอเข้าสู่การพิจารณา
ของคณะรัฐมนตรี เช่น เป็นการเสนอแต่งตั้งแทนผู้ที่พ้นจากตำแหน่ง มีตำแหน่งว่าง หรือเป็นการแต่งตั้ง
ตามกฎหมายที่บัญญัติขึ้นใหม่

 **๒.** **ความเร่งด่วนของเรื่อง**

 ระบุกำหนดเวลาที่จะต้องดำเนินการในเรื่องต่าง ๆ ที่เกี่ยวข้องและกำหนดเวลาช้าสุด
ที่คณะรัฐมนตรีจะต้องมีมติเพื่อให้ทันการดำเนินการในเรื่องนั้น ๆ ซึ่งการมีข้อมูลที่ชัดเจนในเรื่องความเร่งด่วนจะทำให้สามารถนำเรื่องเสนอต่อคณะรัฐมนตรีตามลำดับได้อย่างเหมาะสม

 (เรื่องที่ไม่มีความเร่งด่วน ให้ระบุว่า “ไม่มี”)

 **๓. สาระสำคัญและข้อเท็จจริง**

 - **เรื่องเดิม** การแต่งตั้งที่จะเสนอคณะรัฐมนตรีในครั้งนี้ หากมีมติคณะรัฐมนตรีเดิม
ที่ให้ความเห็นชอบ/อนุมัติการแต่งตั้งอันเกี่ยวกับการเสนอเรื่องการแต่งตั้งในครั้งนี้ไว้ ก็ให้ระบุมาด้วย
เพื่อให้ทราบถึงความเป็นมาของการเสนอเรื่องในภาพรวม

 - **ระบุข้อเท็จจริงของเรื่องที่เสนอ**ว่า การแต่งตั้งที่จะเสนอให้คณะรัฐมนตรีพิจารณา
มีกฎหมาย ระเบียบ หรือมติคณะรัฐมนตรีกำหนดขั้นตอนการปฏิบัติไว้อย่างไร และหน่วยงานที่เกี่ยวข้อง
ได้มีการดำเนินการในเรื่องนั้น ๆ มาแล้วอย่างไรบ้าง โดยเฉพาะอย่างยิ่งหากเป็นกรณีที่ต้องมีการดำเนินการสรรหาเพื่อให้ได้มาซึ่งผู้ที่จะเสนอคณะรัฐมนตรีแต่งตั้ง หรือจะต้องผ่านการพิจารณาของหน่วยงานที่เกี่ยวข้องอื่น
ก่อนนำเสนอคณะรัฐมนตรี เช่น กระทรวงการคลัง ก็ให้อธิบายถึงกระบวนการพิจารณาดังกล่าวมาด้วย

/**๔. ข้อกฎหมาย** …

- ๒ -

 **๔. ข้อกฎหมายและมติคณะรัฐมนตรีที่เกี่ยวข้อง**

 ระบุชื่อกฎหมายและมาตรา/ข้อที่เกี่ยวข้อง พร้อมทั้งสรุปสาระสำคัญของข้อกฎหมายดังกล่าว
ซึ่งนอกเหนือจากที่ระบุไว้ในข้อ ๑ รวมทั้งระบุมติคณะรัฐมนตรีอื่น ๆ ที่เป็นหลักการเกี่ยวกับการเสนอแต่งตั้งเรื่องนี้ โดยระบุวันที่คณะรัฐมนตรีมีมติและชื่อเรื่องให้ชัดเจน [มติคณะรัฐมนตรีเมื่อวันที่... (เรื่อง...)]

 (หากไม่มี ให้ระบุว่า “ไม่มี”)

 **๕. ข้อเสนอของหน่วยงานของรัฐ/คณะกรรมการเจ้าของเรื่อง**

 ระบุประเด็นที่หน่วยงานของรัฐเจ้าของเรื่องต้องการให้คณะรัฐมนตรีมีมติ เช่น เป็นการเสนอแต่งตั้งบุคคลใด วันที่ต้องการให้การแต่งตั้งมีผล โดยชี้แจงรายละเอียดให้ชัดเจน

 (หากระบุข้อเสนอไม่ชัดเจน อาจส่งผลให้หน่วยงานของรัฐเจ้าของเรื่องจะต้องแจ้งข้อมูลเพิ่มเติมเพื่อให้เกิดความชัดเจนว่าประสงค์จะให้คณะรัฐมนตรีมีมติอนุมัติ เห็นชอบ หรือมีมติในเรื่องใด)

 จึงเรียนมาเพื่อโปรดพิจารณานำเสนอคณะรัฐมนตรีต่อไป (ในกรณีที่มีการระบุชั้นความลับของเรื่อง หากประสงค์จะยกเลิกหรือปรับชั้นความลับของเรื่องดังกล่าว ให้ระบุต่อท้ายว่า “ทั้งนี้ หากคณะรัฐมนตรีมีมติอนุมัติหรือเห็นชอบตามที่เสนอแล้ว ให้ยกเลิกชั้นความลับตั้งแต่วันที่คณะรัฐมนตรีมีมติ”)

ขอแสดงความนับถือ

( )

รัฐมนตรีว่าการกระทรวง .........

(ต้องเป็นผู้มีอำนาจลงนามตามนัยมาตรา ๖ แห่งตามพระราชกฤษฎีกาว่าด้วยการเสนอเรื่อง

และการประชุมคณะรัฐมนตรี พ.ศ. ๒๕๔๘ เท่านั้น)

หน่วยงานของรัฐเจ้าของเรื่อง

โทร (ชื่อเจ้าหน้าที่เจ้าของเรื่อง)

โทรสาร

ไปรษณีย์อิเล็กทรอนิกส์